Glass (film)

Glass er en amerikansk thriller som hadde premiere i 2019. Filmen er regissert av M. Night Shyamalan, som også har skrevet filmens manus. Glass er en oppfølger til Unbreakable og Split, som ved slutten i sistnevnte film flettes sammen.

Shyamalan kunngjorde i april 2017 at han nærmet seg ferdigstillelse av filmmanuskriptet. Senere samme måned avslørte han filmens tittel og at den skulle ha premiere 18. januar 2019.

De sentrale rollene i filmen spilles av Bruce Willis, Samuel L. Jackson, James McAvoy og Anya Taylor-Joy.

 Handlingsreferat 
For 19 år siden var David Dunn (spilt av Bruce Willis) den eneste overlevde etter tog-krasjet Eastrail 177. Nå er han en del av et borgervern og kaller seg for "Tilsynsmannen" sammen med sin sønn Joseph. Sammen sporer de opp Kevin Wendell Crumb (spilt av James McAvoy) ved en forlatt fabrikk hvor han holder fire cheerleaders som gissel. David slåss mot Kevin, inntil væpnede styrker ledet av Dr. Ellie Staple griper inn og fengsler dem ved Raven Hill Memorial Mental Institute. Der blir også en av Davids fiender, en terrorist ved navn Elijah Price (som også går under kallenavnet Mr. Glass) holdt fanget.

David og Kevin blir plassert i separate rom ved institusjonen som inneholder forskjellige sikkerhetstiltak basert på deres spesifikke svakheter som for eksempel vann og lys. Staple forklarer at hun mener de lider av en hallusinasjon om storhet, og at de egentlig ikke har noen superkrefter. Staple bringer David Dunn, Kevin Crumb, og Elijah Price til et rom hvor hun utfordrer dem med at deres tilsynelatende over-menneskelige evner ikke er ekstraordinære. Kevin og David blir forvirret og fortvilet, men Elijah forblir katatonisk.

Den kvelden stikker Elijah av fra cellen sin, men han ønsker at Kevin skal hjelpe ham. Det viser seg at Kevins far døde i togulykken forårsaket av Elijah Price 19 år tidligere. Dr. Staple avslører at hun er en del av en hemmelig organisasjon som har undertrykt eksistensen av overmennesker i flere årtusener som arbeider med å hindre folk fra å vite om dem, og de dreper skapninger med overmenneskelige evner.

Rolleliste
 David Dunn – Bruce Willis
 Elijah Price / Mr. Glass – Samuel L. Jackson
 Kevin Wendell Crumb / The Horde – James McAvoy
 Casey Cooke – Anya Taylor-Joy
 Joseph Dunn – Spencer Treat Clark

Referanser

 Eksterne lenker 



Kategori:Thrillerfilmer fra USA
Kategori:Filmer fra 2019